หุ้น,ทองสหรัฐปิดบวก/น้ำมันลง
หุ้นดาวโจนส์ปิดบวก 64.81 จุด รับเศรษฐกิจฟื้นตัว ด้านราคาน้ำมัน ลง 53 เซนต์ ขณะที่ทองคำ เพิ่มขึ้น 6.8 ดอลลาร์
29 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,529.45 จุด เพิ่มขึ้น 64.81 จุด หรือ +0.19%, ดัชนี เอสแอนด์พี 500 ปิดที่ 4,204.11 จุด เพิ่มขึ้น 3.23 จุด หรือ +0.08% และดัชนี แนสแดค ปิดที่ 13,748.74 จุด เพิ่มขึ้น 12.46 จุด หรือ +0.09%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 28 พ.ค. นักลงทุนขานรับการเปิดเผยข้อมูลที่ยืนยันว่าเศรษฐกิจสหรัฐฟื้นตัวจากผลกระทบของโรคโควิด-19 แม้เงินเฟ้อเพิ่มขึ้นสู่ระดับสูงสุดในรอบ 13 ปีก็ตามด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. ลดลง 53 เซนต์ หรือ 0.8% ปิดที่ 66.32 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 17 เซนต์ หรือ 0.2% ปิดที่ 69.63 ดอลลาร์/บาร์เรลสัญญาน้ำมันดิบเวสต์เท็กซัส ตลาดนิวยอร์กปิดลดลง เนื่องจากนักลงทุนขายสัญญาน้ำมันดิบออกมาเพื่อทำกำไรหลังจากปรับตัวขึ้น 5 วันติดต่อกัน และก่อนการประชุมของกลุ่มโอเปกพลัสในสัปดาห์หน้าขณะที่ ราคาทองคำตลาดโคเม็กซ์งวดส่งมอบเดือนส.ค. เพิ่มขึ้น 6.8 ดอลลาร์ หรือ 0.36% ปิดที่ 1,905.3 ดอลลาร์/ออนซ์ ซึ่งเป็นระดับสูงสุดนับตั้งแต่วันที่ 7 ม.ค. เนื่องจากนักลงทุนพากันเข้าซื้อสัญญาทองคำในฐานะสินทรัพย์ที่ป้องกันความเสี่ยงจากเงินเฟ้อ หลังสหรัฐเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ที่สูงเกินคาด